Comac C919

Comac C919 er en planlagt familie av 158–174-seters, tomotors jetdrevne passasjerfly for kort- og mellomdistanser under utvikling ved konsortiet Commercial Aircraft Corporation of China (Comac) i Folkerepublikken Kina. Disse flyene vil være de største kommersielle passasjerflyene som er utviklet og bygget i Kina siden det utfasede Shanghai Y-10. C919 er også det andre passasjerflyet med to motorer, etter Comac ARJ21, som blir utviklet i sin helhet i Kina. Første flyvning er ventet å finne sted i 2015, med de første leveransene planlagt for andre halvår av 2018. 
mini|Første C919
C919 er en del av Kinas langsiktige mål om å bryte opp det eksisterende duopolet til Airbus og Boeing, og er ment å konkurrere mot Airbus A320, Boeing 737 og Irkut MC-21. I den langsiktige handlingsplanen ligger det i tillegg forslag om å utvikle to flytyper med to motorer og to midtganger, C929 og C939, med henholdsvis 300 og 400 seter. 

 Utvikling  
Comac søkte om å få et typesertifikat for flyet fra Det kinesiske luftfartstilsynet 28. oktober 2010. Selskapet planlegger å gjennomføre den første testflyvningen med C919 i 2015, og leveranser av flyene vil begynne i 2017. Marwan Lahoud, direktør for strategi og markedsføringsavdelingen i Airbus Group, antar på sin side at et kinesiskbygd fly med en enkel midtgang som C919 vil kunne konkurrere mot Airbus utenfor Kina rundt 2020.Airbus to Seek Alliances as Rivals Try to Sell Big Planes Bloomberg  

I juni 2011 inngikk Comac en avtale med det irske lavprisflyselskapet Ryanair om å samarbeide om utviklingen av C919. Den 24. november 2011 kom Comac med en kunngjøring om fullføring av det felles arbeidet i definisjonsfasen, noe som markerte slutten på den innledende utviklingsfasen av C919. Selskapet sa at det hadde planer om å kutte de første metalldelene til bruk i flyet i desember 2011, med 2012 som det anslåtte tidspunktet for avslutning av den detaljorienterte utviklingsfasen. 

Utviklingskostnadene er beregnet til 8,3 milliarder amerikanske dollar. Comac planlegger å produsere 5–10 C919-fly per år i 2016 og 2017, og produksjonskapasiteten vil deretter gradvis øke til 150 maskiner per år. Selskapet har satt som mål å produsere opptil 2 300 fly av denne typen.Aboulafia, R. Comac C919 Program Briefing  . World Military & Civil Aircraft Briefing. 2010. 

I 2014 ble det anslåtte tidspunktet for de første leveransene nok en gang forskjøvet til et senere tidspunkt som følge av problemer med teknologi og leverandører. Ifølge de siste opplysningene er den første leveringen til flyselskapet China Eastern Airlines planlagt for året 2020. Kl. 14 lokal tid den 5. mai 2017 lettet prototypen med registernummeret B-001A fra Shanghai Pudong lufthavn. C919 flyet skal benytte CFM Leap-1C, men vil i fremtiden ha et kinesisk alternativ under utvikling. Den kinesiske motoren CJ1000 utvikles av AVIC Commercial Aircraft Engines som har inngått en kontakt med GKN Aerospace Norway om levering av akslinger.https://www.tu.no/artikler/den-kinesiske-konkurrenten-til-boeing-og-airbus-er-omsider-i-lufta/382555#cxrecs_s

 Bestillinger og leveranser 
Under flymessen i Zhuhai i 2010 kunngjorde Comac at selskapet hadde fått ordrer på 55 C919-fly fra seks flyselskaper, med 45 opsjoner i tillegg. China Eastern Airlines, Air China, Hainan Airlines, China Southern Airlines, CDB Leasing Company og GE Capital Aviation Services var blant fly- og leasingselskapene som hadde bestilt flytypen. 

Den 20. oktober 2011 ble det kunngjort av det kinesiske leasingselskapet ICBC Leasing at selskapet hadde lagt inn en ordre på 45 C919-maskiner, samt at det hadde inngått en avtale med Comac om å være lanseringskunde for flyet. Under flymessen i Zhuhai i 2014 opplyste Comac om at China Merchant Bank sin flyleasing-avdeling hadde forpliktet seg til å bestille 30 flymaskiner av typen C919, og at det nå totalt var 450 fly i bestilling. 

Byggingen av den første prototypen av C919 begynte 9. desember 2011.COMAC begins pilot production of C919 jet  - People's Daily Online Demonstrasjonsflyet (engelsk flight testbed) var ventet å være ferdigstilt i 2014 og foreta sin første flyvning en gang i 2015.China's C919 large airplane schedule to take first flight in 2015  - People's Daily Online Den første flyvningen har imidlertid per 2014 blitt utsatt til 2015, og leveransen av første C919 er forsinket til 2018. 

Under det 51. flystevnet i Paris i juni 2015 undertegnet det statsdrevne kinesiske leasingselskapet Ping An Leasing en intensjonsavtale om anskaffelse av 50 C919-fly. Denne avtalen gjør det Shanghai-baserte selskapet til en av de største kundene til Comac. Dette kommer i tillegg til en intensjonsavtale som Puren Group inngikk med Comac under samme stevne om kjøp av syv fly av typen C919 og syv fly av typen ARJ21. Puren Group vil overlate driften av flyene til det nyetablerte flyselskapet Puren Airlines, som er ventet å starte flyvninger i nær fremtid. Med disse to avtalene har ordreboken til Comac for C919 vokst til 507 fly.

 Bestillinger 
FlyselskapAntallordreAntallopsjonerMerknaderABC Financial Leasing450Leasingselskap eid av Agricultural Bank of ChinaAir China200Beijing-basert flyselskap BOC Aviation200Heleid av Bank of China, tidligere et leasingselskap fra SingaporeBOCOMM Leasing300Leasingselskap og del av Shanghai-baserte Bank of CommunicationsCCB Financial LeasingC919 orders signed between COMAC and CCBFL   500Leasingselskap eid av China Construction Bank og Bank of AmericaCDB Leasing Company100Leasingselskap og del av Beijing-baserte China Development BankChina Aircraft Leasing Company (CALC)200Leasingselskap basert i HongkongChina Eastern Airlines200 Shanghai-basert flyselskap China Merchants Bank300Den kinesiske banks avdeling for flyleasing China Southern Airlines200 Guangzhou-basert flyselskapGECAS (General Electric Capital Aviation Services)200Leasingselskap basert i Stamford, Connecticut og Shannon, Irland; del av General Electric Hainan Airlines200Haikou-basert flyselskap under Grand China AirHebei Airlines200Shijiazhuang-basert flyselskapHuaxia Financial Leasing200 Huaxia Bank sin leasingavdeling ICBC Leasing450Leasingselskap i Beijing, Kina-baserte Industrial and Commercial Bank of ChinaIndustrial Bank Financial Leasing Co Ltd200Leasingselskap i Fuzhou, Kina-baserte Industrial Bank Co.Joy Air中国商飞再获50架大飞机订单 新增幸福航空河北航空两客户 200Xi'an-basert flyselskapPing An Leasing500Statsdrevet Shenzhen-basert leasingselskap under Ping An InsurancePuren Group70 Shanghai-basert investeringsselskap Sichuan Airlines200 Chengdu-basert flyselskap Totalt 507  0

 Spesifikasjoner 
+Spesifikasjoner for Comac C919   C919-Mixed
  C919-All Eco
  C919-High Density  Cockpit-besetning 2  Setekapasitet 156 (i to klasser)  168 (i en klasse)  174 (i en klasse)  Seteavstand 97 cm (38") og 81 cm (32")  81 cm (32")  76 cm (30")   Lengde 38,9 m  Vingespenn 35,8 m  Vingeareal 129,15 m²  Høyde 11,95 m  Kabinbredde 3,9 m  Kabinhøyde 2,25 m  Maksimal nyttelast  Ca. 20 400 kg   Maksimal startvekt  77 300 kg    Rekkevidde (fullastet) 2 200 nm (4 075 km)  2 999 nm (5 555 km)    Topphastighet  Mach 0,785 (962 km/t, 519 knop)    Marsjhastighet Mach 0,681 (834 km/t, 450 knop)  Maksimal operasjonshøyde 12 100 m (39 700 ft)  Motor (×2) CFM International LEAP-1C  Skyvekraft 110 000–130 000 N (25 000–30 000 lbf)

 Se også 

 Referanser 

 Eksterne lenker 

 Offisiell nettside for Comac C919-programmet på comac.cc  
 Analysis: COMAC attempts to break the Airbus-Boeing duopoly (PDF) – libraries.mit.edu 
 https://www.tu.no/artikler/den-kinesiske-konkurrenten-til-boeing-og-airbus-er-omsider-i-lufta/382555#cxrecs_s

C919
Kategori:Tomotors jetdrevne luftfartøy
Kategori:Smalbuksfly